पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. गवर्नमेंट मॉडल सीनियर सेकेंडरी सेक्टर-23 की दो स्टूडेंट्स लवली शर्मा और अर्चना यादव ने सीबीएसई लेवल पर अपना नाम रोशन किया है।
'सीबीएसई रिवॉर्ड स्कीम फॉर मेरिटोरियस स्टूडेंट्स' के तहत 12वीं के एग्जाम में अच्छा प्रदर्शन करने वाले इन दोनों स्टूडेंट्स को सीबीएसई की ओर से एक लाख रुपए देने की घोषणा की गई है। शुक्रवार को एक ईमेल के माध्यम से सीबीएसई ने स्कूल को इसकी जानकारी दी तो स्कूल ने तुरंत इन स्टूडेंट्स को बताया।
इसके बाद यह स्टूडेंट्स स्कूल में अपने टीचर्स और प्रिंसिपल संजय वालिया का धन्यवाद करने के लिए पहुंचे। वालिया ने बताया कि सीबीएसई ने इन स्टूडेंट्स की सारी डिटेल्स मंगवाई हैं और जल्द ही इनके अकाउंट में पैसा ट्रांसफर हो जाएगा।
मोहाली फेज-9 की रहने वाली लवली शर्मा ने वोकेशनल की इंफॉरमेशन टेक्नोलॉजी स्ट्रीम के तहत 88.6 परसेंट हासिल किए। लवली ने कहा कि जब स्कूल ने मुझे इस इनाम के बारे में जानकारी दी तो मैं शॉक हो गई। मुझे कुछ पल के लिए तो यकीन ही नहीं हुआ।
लवली ने कहा कि उसे कुकिंग, डांस और टीवी देखने का बहुत शौक है, लेकिन एग्जाम्स से कुछ समय पहले ही मैंने यह सब छोड़ दिया और सिर्फ पढ़ाई पर फोकस किया। मेरी कामयाबी के पीछे मेरा वह शेड्यूल है जिसे मैं रोज बनाती थी और उसमें कम से कम दो घंटे पढ़ाई के होते थे। लवली वेब डिजाइनर बनना चाहती है। लवली ने कहा कि वह इस पैसे को अपनी पढ़ाई पर ही लगाएंगी। लवली के पिता अशोक कुमार ज्योतिषी हैं।
सेक्टर-25 स्थित जनता कॉलोनी की रहने वाली अर्चना यादव ने वोकेशनल के तहत स्टेनोग्राफी एंड कंप्यूटर एप्लीकेशन स्ट्रीम में 88.4 परसेंट हासिल किए हैं। अर्चना ने कहा कि एक लाख रुपए के इनाम के बारे में सुनकर वह बहुत खुश है। अर्चना ने कहा कि उसका पढऩे का फॉर्मूला बिल्कुल सिम्पल था, जो रोज क्लास में पढ़ाया जाता था उसे घर में शाम को आकर जरूर रिवाइज करती थी। अर्चना आईएएस बनना चाहती है। अर्चना का कहना है कि वह जिस भी डिपार्टमेंट में जाएगी सबसे पहले वहां से करप्शन खत्म करेगी। अर्चना ने कहा कि उनके पिता देसराज एक सेल्समैन हैं और इनाम की इस राशि से उसे अपनी आगे की पढ़ाई करने में काफी मदद मिलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn